***October Sky*** er en amerikansk biografisk dramafilm fra 1999 regissert av Joe Johnston. Filmen er basert på historien om tenåringen Homer Hickam som ble så inspirert av Sputnik-oppskytningen at han sammen med noen klassevenner lagde sin egen rakett. Mot alle odds ender han opp med å bli forsker i NASA. Filmen bygger på Hickams selvbiografiske bestselger *Rocket Boys*, fra 1998. Hovedrollen som Homer Hickam spilles av Jake Gyllenhaal, mens andre ledende roller spilles av Chris Cooper og Laura Dern.

*October Sky* ble godt mottatt av filmanmelderne.

Handling
--------

Filmen er basert på den sanne historien om unggutten Homer Hickam i den lille amerikanske gruvebyen Coalwood i Vest-Virginia. Han blir rakettfrelst når han ser den russiske satellitten «Sputnik» fare over stjernehimmelen i 1957. Sammen med tre venner begynner han å eksperimentere med raketter, mot sin fars vilje. Faren er gruvesjef og ser ingen fremtid i sønnens rakettinteresse. Mens alle andre gutter i byen har utsikter til gruvegangene langt under bakken sikter Homer mot stjernene. Etter mange bestrebelser og krangler klarer han omsider å få farens tillit og støtte til å forfølge sin store lidenskap.

Om filmen
---------

### Kritikerne

Filmen ble meget godt mottatt av filmkritikerne, noe som gjenspeiles i at den har fått 91 % på Rotten Tomatoes. Den amerikanske filmkritikeren Roger Ebert gav den 3,5 av 4 stjerner.

Filmen fikk også gode skussmål fra Birger Vestmo i P3s *Filmpolitiet* i 2005. Han skrev: «Jeg liker filmer som gir meg den gode følelsen. "October Sky" fra 1999 gjør nettopp dette. Det er en sentimental feelgood-film, noe som ikke gir særlig mye kredd i visse kretser, men jeg er en sentimental idiot og har ingen problemer med å si at dette er bra».

### Økonomi og popularitet

Filmen ble en moderat suksess i USA, men fikk liten oppmerksomhet utenfor. Den spilte inn $34,6 millioner på verdensbasis, hvorav $32 millioner i USA.

Produksjonskostnadene var på ca $25 millioner.

### Priser

Den ble nominert til 11 forskjellige filmpriser og vant tre, inkludert Critics Choice Award for beste familiedrama.

I rollene
---------

(utvalg)

* Jake Gyllenhaal ... Homer Hickam
* Chris Cooper ... John Hickam
* Laura Dern ... Miss Riley
* Chris Owen ... Quentin
* William Lee Scott ... Roy Lee
* Chad Lindberg ... O'Dell
* Natalie Canerday ... Elsie Hickam
* Scott Miles ... Jim Hickam
* Randy Stripling ... Leon Bolden
* Chris Ellis ... Rektor Turner
* Elya Baskin ... Ike Bykovsky
* Courtney Cole-Fendley ... Dorothy Platt
* David Dwyer ... Jake Mosby
* Terry Loughlin ... Mr. Dantzler
* Kailie Hollister ... Valentine Carmina

Referanser
----------

1. ↑  «PAPERBACK BEST SELLERS: April 11, 1999». *New York Times*. 11. april 1999. Besøkt 30. november 2008.
2. ↑  «October Sky». *Rotten Tomatoes*. Besøkt 15. juni 2019.
3. ↑  Ebert, Roger (19. februar 1999). «October Sky». RogerEbert.com. Arkivert fra originalen 20. mai 2010. Besøkt 30. november 2008.
4. ↑  «October Sky (dvd)». *NRK*. 20. oktober 2005. Besøkt 30. november 2008. «Vestmo, Birger»
5. 1 2  «October Sky (1999) - Box Office Mojo». *www.boxofficemojo.com*. Besøkt 6. august 2019.
6. ↑  «October Sky - IMDb». Besøkt 6. august 2019.

Eksterne lenker
---------------

* (en) *October Sky* på Internet Movie Database Rediger på Wikidata

* (no) *October Sky* hos Filmfront Rediger på Wikidata

* (sv) *October Sky* i Svensk Filmdatabas Rediger på Wikidata

* (da) *October Sky* i Danmark Nationale Filminstitut Rediger på Wikidata

* (en) *October Sky* på AllMovie Rediger på Wikidata

* (fr) *October Sky* på Allociné Rediger på Wikidata

* (nl) *October Sky* på MovieMeter Rediger på Wikidata

* (en) *October Sky* på Turner Classic Movies Rediger på Wikidata

* (en) *October Sky* på American Film Institute Rediger på Wikidata

* (en) *October Sky* på Rotten Tomatoes Rediger på Wikidata